hotchpotch/miracl-hf-unified huggingface dataset:
ปลาพาราไดซ์ (สกุล)
ปลาพาราไดซ์ หรือ ปลาสวรรค์ () เป็นสกุลของปลาน้ำจืดขนาดเล็กสกุลหนึ่ง จัดอยู่ในวงศ์ Macropodinae และอยู่ในวงศ์ใหญ่ Osphronemidae ใช้ชื่อสกุลว่า "Macropodus" (/แม็ค-โคร-โพ-ดัส/)
โดยคำว่า "Macropodus" ที่ใช้เป็นชื่อสกุลนั้น มาจากภาษาละติน คำว่า "Macro" หมายถึง "ใหญ่" และ "podus" หมายถึง "เท้า" (ในบริบทนี้หมายถึง ครีบ)
และชื่อสามัญที่เรียกว่า ปลาพาราไดซ์ นั้น มีที่มาจากยอดเขาลูกหนึ่ง ซึ่งเป็นยอดเขาที่แบ่งระหว่างเวียดนามเหนือและเวียดนามใต้ ใกล้กับเมืองดานัง และอยู่ทางใต้ของเมืองเว้ ซึ่งยอดเขานี้มีชื่อเรียกว่า "ยอดเขาสวรรค์" (Heaven's peak) มีระดับความสูงจากระดับน้ำทะเลราว 1,500 เมตร ซึ่งบริเวณแถบนั้นเป็นแหล่งกำเนิดของปลาพาราไดซ์
มีขนาดความยาวลำตัว ประมาณ 7.5 เซนติเมตร มีลำตัวค่อนข้างกว้าง แบนข้าง หัวเล็ก นัยน์ตาโต ปากอยู่หน้าสุด ริมฝีปากยืดหดได้ มีฟันบนกระดูกเพดานปาก เส้นข้างตัวไม่สมบูรณ์ มีลักษณะเด่นอยู่ที่ครีบหลัง ครีบหลัง ครีบท้อง และครีบก้น มีปลายที่ยื่นยาวเป็นเส้นสวยงาม ครีบท้องและครีบหางเป็นสีส้มแดงหรือสีต่าง ๆ ต่างออกไปตามแต่ชนิด ครีบหลังมีก้านครีบแขนงไม่เกิน 10 ก้าน ครีบหลังและครีบก้นมีขนาดใกล้เคียงกัน ครีบอกบางใส ครีบท้องมีก้านครีบเดี่ยว อันแรกยื่นออกมาเป็นเส้นยาว ครีบหางมีปลายครีบตัดตรง แต่ในบางตัวหรือบางชนิดอาจแย่งออกเป็นแฉกต่าง ๆ ได้ สีพื้นลำตัวโดยมากเป็นสีเขียวมีลายสีส้มขวางลำตัว ตัวผู้จะมีสีสันสวยสดกว่าตัวเมีย และมีขนาดลำตัวใหญ่กว่า
ปลาพาราไดซ์เป็นปลาที่มีถิ่นกระจายพันธุ์ในแหล่งน้ำทั่วไป รวมถึงในนาข้าวของภูมิภาคอินโดจีน ตั้งแต่เวียดนาม จนถึงเอเชียตะวันออก เช่น จีน, ฮ่องกง, ไต้หวัน, เกาหลี
มีพฤติกรรมก้าวร้าว ในตัวผู้มักกัดกันเองเหมือนเช่นปลากัด ("Betta" spp.) ซึ่งเป็นปลาที่มีลักษณะคล้ายคลึงกัน อีกทั้งยังสามารถฮุบอากาศได้โดยตรงจากผิวน้ำ โดยไม่ต้องผ่านซี่กรองเหงือก มีพฤติกรรมในการวางไข่และผสมพันธุ์เหมือนปลากัด คือ ใช้การรัดและก่อหวอด ซึ่งสร้างมาจากน้ำลายของปลาผสมกับอากาศ ที่ผิวน้ำเหมือนกัน
ปลาพาราไดซ์ในปัจจุบันได้รับการอนุกรมวิธานไปแล้วกว่า 5 ชนิด ได้แก่ทุกชนิดเป็นปลาที่นิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ
ซาโกกุ
ซาโกกุ (; ) เป็นนโยบายต่างประเทศของญี่ปุ่นซึ่งห้ามคนต่างด้าวเข้าและชาวญี่ปุ่นออกประเทศ โดยมีโทษประหารชีวิต รัฐบาลโชกุนโทะกุงะวะสมัยโทะกุงะวะ อิเอะมิสึกำหนดขึ้นผ่านกฤษฎีกาและนโยบายต่าง ๆ ระหว่าง ค.ศ. 1633–39 และยังมีผลกระทั่ง ค.ศ. 1853 เมื่อเรือดำของพลเรือจัตวา แมทธิว เพอร์รี มาถึง และบังคับให้ญี่ปุ่นเปิดรับการค้าตะวันตก การออกนอกประเทศญี่ปุ่นยังผิดกฎหมายกระทั่งการปฏิรูปเมจิ (ค.ศ. 1868) สมัยนี้เป็นสมัยหลังยุคเซ็งโงะกุ หรือสงครามแว่นแคว้นของประวัติศาสตร์ญี่ปุ่น
ประเทศญี่ปุ่นมิได้แยกอยู่โดดเดี่ยวอย่างสมบูรณ์ภายใต้นโยบายซาโกกุ เป็นระบบที่ข้อบังคับเข้มงวดซึ่งรัฐบาลโชกุนและอาณาเขตเจ้าครองนครบางอาณาเขตใช้กับการพาณิชย์และความสัมพันธ์ระหว่างประเทศ นโยบายดังกล่าวระบุว่าอิทธิพลของยุโรปที่ได้รับอนุญาตมีเพียงโรงงานของดัตช์ที่เดจิมะในนะงะซะกิ การค้ากับจีนก็จัดการที่นะงะซะกิเช่นกัน การค้ากับเกาหลีถูกจำกัดอยู่ที่อาณาเขตซึชิมะ (ปัจจุบันเป็นส่วนหนึ่งของจังหวัดนะงะซะกิ) การค้ากับชาวไอนุถูกจำกัดอยู่ที่อาณาเขตมัตซึมาเอะบนฮกไกโด และการค้ากับราชอาณาจักรรีวกีวเกิดขึ้นในอาณาเขตซัตซึมะ (ปัจจุบันเป็นจังหวัดคะโงะชิมะ) นอกเหนือไปจากการติดต่อพาณิชย์โดยตรงในจังหวัดขอบขัณฑสีมาแล้ว ประเทศผู้ค้ายังส่งคณะทูตสามัญมายังโชกุนในเอะโดะ
แกมบิท
เรมี่ เลอโบ () ทารกจากรัฐหลุยเซียน่า ผู้เกิดมาพร้อมกับความแปลกประหลาดของดวงตา คนปกติจะมีดวงตาสีขาวและดำ แต่เขากลับมีตาสีดำและแดง ด้วยเหตุนี้ทำให้พ่อทิ้งเขาไปเพราะเกรงว่าเลือดเนื้อเชื้อไขของตัวเองเป็นซาตานจากนรกมาเกิดต่อมาเขาถูกโจร กิลด์ ขโมยจากสถานเลี้ยงเด็กกำพร้ามามอบให้กับนักสะสมเด็ก แอนทิคัวรี่ จึงไม่ใช่เรื่องแปลกแต่อย่างใดที่เมื่อเขาโตมาจะกลายเป็นจอมโจรเหมือนคนเลี้ยง
แกมบิทโตมาเป็นหัวขโมยมืออาชีพ มักจะสวมเสื้อคลุมตัวใหญ่พร้อมไม้เท้าประจำตัว เขารู้ว่าร่างกายเขามีพลังพิเศษซึ่งสามารถอัดพลังงานใส่วัตถุใดๆก็ได้ออกไป
ตอนอายุ 15 ปี ซึ่งเขาเก็บมันไว้เป็นความลับ เขาใช้พลังนี้ช่วยให้ตัวเองรอดพ้นจากภัยอันตรายครั้งแล้งครั้งเล่า อาทิตอนที่เขาจะถูกจับขายให้กับ พิก นักค้าทาสซึ่งจะขายเขาอีกต่อให้กับกลุ่มไฮดร้า เขาเลยยิงพลังอัดกับไพ่ใส่หน้าพิกจนทะลุ และหนีไปในที่สุด
เขายังเคยเข้าร่วมโปรแกรม WeaponX ก่อนหน้าวูล์ฟเวอรีนเพียงไม่นาน เขาได้พบกับสตอร์มตอมตอนโต ซึ่งขณะนั้น สตอร์มสูญเสียความทรงจำเขาให้ความช่วยเหลือเธอและหาทางทำให้ความทรงจำของเธอกลับคืนมาจนเป็นผลสำเร็จ สตอร์มจึงได้ชวนเขาให้เข้าร่วมทีม X-Men ด้วยกัน ซึ่งเขาก็ตกลงในที่สุด
แต่ด้วยการเป็นสมาชิกใหม่ของเขากลับไม่ได้รับความไว้วางใจจากใครๆ เนื่องด้วยพื้นเพที่เติบโตมาเยี่ยงโจร ชอบเล่นไพ่ เล่นการพนัน สูบบุหรี่ซิการ์เป็นนิสัย ส่งผลให้นิสัยห่ามๆ เชื่อถือไม่ได้ติดตัวมา แต่ภายหลังทุกคนก็ปรับตัวเข้าหากันและเลือกที่จะไว้วางใจกันในที่สุด
ส่วนชีวิตรักขอแกมบิทที่น่าสนใจไม่แพ้กันเป็นพวกเจ้าชู้ไก่แจ้ จีบเพศหญิงทุกคนที่พบเจอ แต่คนเดียวที่เขาปันใจให้ก็คือโร้ค แม้ว่าความสำพันธ์ของทั้งคู่จะเป็นแบบรักๆ เลิกๆ ตลอดเวลา ทว่าเรื่องราวของพวกเขาทำให้เส้นเรื่อง X-Men น่าสนใจมากขึ้นจริงๆ
สำหรับศัตรูตัวฉกาจของเขาก็คือ มิสเตอร์ซินิสเตอร์ ตัวป่วนซึ่งมาข้องแวะกับชีวิตของเขาตั้งแต่เด็กยันโต ทั้งหลอกให้เขาเข้าร่วมโปรแกรม Weapon X ช่วยผ่าตัดสมองของแกมบิทเพื่อให้เขาสามารถควบคุมพลังตนเองได้ แต่ที่จริงแล้วเป็นแผนอันชั่วร้ายที่จะกดพลังของเขาไว้ไม่ให้เขาใช้มันได้อย่างเต็มที่ เพื่อใช้งานเขาเยี่ยงทาสแกมบิทจึงปฏิญาณว่าเขาจะแก้แค้นเอาคืนซินิสเตอร์ให้สาสม
แกมบิทสามารถถปล่อยพลังลำแสงชาร์จใส่ศัตรูได้ ความเจ๋งอยู่ตรงที่แทนที่เขาจะชาร์จพลังอัดใส่ไปเปล่าๆ แต่เขากลับเลือกที่จะปล่อยพลังใส่สิ่งของอย่างอื่นเพื่อเร่งให้มันไปถึงจุดหมายได้เร็วขึ้น นั้นก็คือ ไพ่
ซึ่งเขามักจะเลือกที่จะยิงใส่ไพ่จนติดเป็นนิสัยขนาดของวัตถุนั้นเป็นสิ่งที่สำคัญมาก ยิ่งมันใหญ่ อานุภาพจะยิ่งร้ายแรงแต่แกมบิทเองก็ต้องใช้แรงและพลังมากตามไปด้วย เขาสามารถขว้างไพ่ได้อย่างแม่นเป็นจับวาง อีกทั้งยังชอบใช้กระบองเหล็กหรือ โบ ในการต่อสู้แทนอีกด้วย
แกมบิทยังเป็นคนที่มีพลังจิตระดับสูงแบบเดียวกับเซเวียร์ ซึ่งเขามักใช้มันสร้างเกราะกำบังตนเอง พิษสงของเขายังไม่หมดแค่นี้ เขายังสามารถเปลี่ยนสสารของเหลว ให้กลายเป็นยาพิษสังหารคนที่เขาไม่ชอบขี้หน้าได้อีกด้วย
ปลาฉลามหลังหนามหนามสั้น
ปลาฉลามหลังหนามหนามสั้น (; ) เป็นปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามน้ำลึก (Squalidae)
ปลาฉลามหลังหนามหนามสั้นเป็นปลาฉลามที่มีขนาดเล็ก ขนาดโตเต็มที่มีขนาดไม่เกิน 1 เมตร มีลักษณะเด่น คือ ครีบหลังมีก้านครีบที่เป็นหนามแหลม อันเป็นที่มาของชื่อ
ปลาฉลามหลังหนามหนามสั้น เป็นปลาที่หาอาศัยและหากินบริเวณหน้าดินที่เป็นโขดหินในจุดที่ลึกมากถึง 950 เมตร แต่ส่วนใหญ่จะพบในความลึกประมาณ 100-700 เมตร เช่น ไหล่ทวีป แต่บางครั้งอาจพบได้ที่บริเวณชายฝั่ง แพร่กระจายพันธุ์ทั่วไปในมหาสมุทรแปซิฟิก, มหาสมุทรแอตแลนติก, มหาสมุทรอินเดีย จนถึงตอนใต้ของออสเตรเลีย ในเขตน่านน้ำไทยจะพบได้ในทะเลอันดามัน ในบริเวณไหล่ทวีปที่ลึกประมาณ 90 เมตร
เป็นปลาที่ใช้บริโภคเป็นอาหาร สามารถจับได้ด้วยอุปกรณ์ประมงแบบน้ำลึก และใช้ประโยชน์ต่าง ๆ ได้ เช่น ทำน้ำมันปลา และผิวหนังนำไปทำเป็นกระดาษทราย
การคลุมถุงชน
การคลุมถุงชน () เป็นการสมรสซึ่งบ่าวสาวมาครองคู่กันเพราะบุคคลภายนอกจัดขึ้น ไม่ใช่เพราะบ่าวสาวริเริ่มเอง การสมรสเช่นนี้เกิดขึ้นเป็นปรกติทั่วโลกจนถึงศตวรรษที่ 18 และปัจจุบันในประเทศพัฒนาแล้วยังมีอยู่ในพวกเจ้าและผู้ลากมากดีรวมถึงชนกลุ่มน้อยบางกลุ่ม ทั้งยังมีเป็นปรกติต่อไปในภูมิภาคตะวันออกกลาง ละตินอเมริกา เอเชียตะวันออก เอเชียตะวันออกเฉียงใต้ เอเชียใต้ และแอฟริกา กลุ่มอื่นที่ยังนิยมจารีตนี้อยู่ คือ โบสถ์แห่งความสามัคคี (Unification Church)
การคลุมถุงชนต่างจากการสมรสด้วยความรัก (love marriage หรือ autonomous marriage) เพราะในการสมรสด้วยความรัก บ่าวสาวค้นหาและเลือกสรรกันเอง ส่วนการคลุมถุงชนนั้นมักเกิดขึ้นด้วยน้ำมือของบิดามารดาหรือสมาชิกในวงศ์วานของบ่าวสาว ทั้งยังอาจอาศัยเถ้าแก่ (matchmaker) เช่น นักบวช เพื่อนฝูง เว็บไซต์หาคู่ หรือบุคคลอื่นซึ่งเป็นที่ไว้วางใจ
ลักษณะและระยะเวลาของการคลุมถุงชนนั้นแตกต่างกันไปในแต่ละแห่ง นอกจากนี้ ยังมีการสมรสที่เรียกว่า "กึ่งคลุมถุงชน" (quasi-arranged marriage) เป็นการที่บิดามารดาหรือผู้ปกครองชักพาบุคคลมาให้บุตรหลานดูตัว ต่อนั้นไปก็ปล่อยให้คนทั้งสองคบหาดูใจกันเองโดยไม่จำกัดระยะเวลา ความประพฤติเช่นนี้เป็นที่นิยมมากในประเทศญี่ปุ่น ละตินอเมริกาและแอฟริกาบางส่วน รวมถึงเอเชียใต้และเอเชียตะวันออก
กัปตันจมกับเรือ
"กัปตันจมกับเรือ" () เป็นมโนทัศน์และประเพณีทางทะเลซึ่งกัปตันเรือเดินสมุทร (sea captain) ถือความรับผิดชอบสูงสุดทั้งต่อเรือของเขาและทุกคนที่อยู่บนเรือ และจะยอมสละชีวิตเพื่อช่วยผู้อื่น มโนทัศน์ดังกล่าวอาจแสดงเป็น "กัปตันจมกับเรือเสมอ" หรือเพียง "กัปตันจมกับเรือ" แม้มโนทัศน์ดังกล่าวมักสัมพันธ์กับการจมของอาร์เอ็มเอส "ไททานิก" ใน ค.ศ. 1912 และกัปตัน เอ็ดเวิร์ด สมิธ แต่มโนทัศน์ดังกล่าวเกิดขึ้นก่อน "ไททานิก" อย่างน้อย 11 ปี ในกรณีส่วนใหญ่ กัปตันเรือสละไม่ออกจากเรืออย่างรวดเร็วด้วยความโศกเศร้า และมุ่งช่วยผู้อื่นแทน มโนทัศน์นี้มักลงเอยด้วยการเสียชีวิตของกัปตันหรือการช่วยเหลือกัปตันล่าช้าเพราะเป็นคนสุดท้ายที่อยู่บนเรือ
สหพันธ์วอลเลย์บอลระหว่างประเทศ
สหพันธ์วอลเลย์บอลระหว่างประเทศ () หรือที่เรียกกันโดยย่อว่า FIVB เป็นการดูแลระหว่างประเทศเพื่อการกีฬาวอลเลย์บอลชายหาดและวอลเลย์บอลในร่ม ที่ตั้งสำนักงานใหญ่ของสหพันธ์ตั้งอยู่ในโลซาน สวิตเซอร์แลนด์ และมีประธานปัจจุบันคือ อาลี กราซา
ในปี ค.ศ. 2010 เอฟไอวีบี มีสหพันธ์สมาชิกทั้งหมด 220 สหพันธ์
ด้านล่างนี้คือรายการการแข่งขันที่จัดขึ้นโดยเอฟไอวีบี:
สิ้นสุด
และด้านล่างนี้เป็นรายการการแข่งขันวอลเลย์บอลระดับเยาวชน:
และด้านล่างนี้คือรายการการแข่งขันวอลเลย์บอลชายหาดระดับนานาชาติ:
และด้านล่างนี้เป็นรายการการแข่งขันวอลเลย์บอลชายหาดระดับเยาวชน:
เอฟไอวีบียังเป็นผู้รับผิดชอบการแข่งขันวอลเลย์บอลบางส่วนในระดับภูมิภาค ได้แก่
ปลาออสการ์ (สกุล)
ปลาออสการ์ เป็นชื่อสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ในวงศ์ย่อยปลาออสการ์ (Astronotinae) โดยใช้ชื่อสกุลว่า "Astronotus" (/แอส-โตร-โน-ตัส/) ซึ่งมาจากภาษากรีกคำว่า "astra" = ปลากระเบน และ "noton" = หลัง
เป็นปลาที่พบกระจายพันธุ์ในแม่น้ำหลายสายในทวีปอเมริกาใต้ เช่น แอมะซอน, ปารานา เป็นปลาที่กินเนื้อเป็นอาหาร มีอุปนิสัยดุร้ายก้าวร้าว มีริมฝีปากหนา ดวงตากลมโต ครีบหางกลม มีขนาดยาวได้ถึง 35 เซนติเมตร
ปลาออสการ์ เป็นปลาที่ใช้รับประทานอาหารของชาวพื้นเมืองในทวีปอเมริกาใต้ โดยมีชื่อเรียกเป็นภาษาท้องถิ่นว่า "Acará-acu" นอกจากนี้แล้วยังนิยมเลี้ยงเป็นปลาสวยงาม โดยเลี้ยงกันมาอย่างยาวนานไม่ต่ำกว่า 50 ปีมาแล้ว และถือว่าเป็นปลาหมอสีชนิดแรก ๆ ด้วยที่เข้ามาจำหน่ายในประเทศไทย เป็นปลาที่สามารถจำแนกเพศได้โดยดูจากช่องเพศที่บริเวณหลังครีบท้อง เพศผู้จะมีช่องเปิดของอวัยวะเพศยื่นออกมา ในเพศเมียมีลักษณะกลม เพศผู้มีครีบหลังใหญ่กว่าเพศเมีย ในขณะที่เพศเมียครีบหลังค่อนข้างกลม เป็นปลาที่สามารถเพาะขยายพันธุ์ได้ในที่เลี้ยง
พระพุทธมณีรัตนปฏิมากร
พระพุทธมณีรัตนปฏิมากร เป็นพระพุทธรูปหยกเขียวถือเป็นพระพุทธรูปที่สำคัญอีกองค์หนึ่งของประเทศไทย เดิมประดิษฐานอยู่ ณ หอพระสุราลัยพิมาน พระบรมมหาราชวัง ปัจจุบันประดิษฐานอยู่ที่พระที่นั่งอัมพรสถาน พระราชวังดุสิต
พระพุทธมณีรัตนปฏิมากร เป็นพระพุทธรูปที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัวทรงพระกรุณาโปรดเกล้าให้สร้างขึ้นเพื่อเป็นพระแก้วประจำรัชกาลของพระองค์ เป็นพระหยกสีเขียวเข้ม ศิลปะแบบรัตนโกสินทร์ สร้างเมื่อพุทธศักราช 2457 หน้าตักกว้างประมาณ 9.5 นิ้ว
ไม่ปรากฏเอกสารหรือหลักฐานว่าใช้พระพุทธมณีรัตนปฏิมากรในวาระโอกาสใดในอดีต ทั้งนี้เมื่อวันที่ 27 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้อัญเชิญพระพุทธมณีรัตนปฏิมากร จากพระที่นั่งอัมพรสถาน พระราชวังดุสิต ไปในพิธีเจริญพระพุทธมนต์ถวายพระราชกุศลอุทิศถวาย พระบาทสมเด็จพระเจ้าอยู่หัวภูมิพลอดุลยเดช และพิธีเจริญพระพุทธมนต์ถวายพระพรชัยมงคลถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษาสมเด็จพระเจ้าอยู่หัวฯ 28 กรกฎาคม พ.ศ. 2560 ณ พระลานพระราชวังดุสิต
พระพุทธบุษยรัตน์น้อย
พระพุทธบุษยรัตน์น้อย เป็นพระพุทธรูปประจำรัชกาลที่ 5 ถือได้ว่าเป็นพระพุทธรูปที่สำคัญอีกองค์หนึ่งของประเทศไทย ปัจจุบันประดิษฐานอยู่ที่หอพระสุราลัยพิมาน พระบรมมหาราชวัง
พระพุทธบุษยรัตน์น้อย เป็นพระพุทธรูปที่สร้างขึ้นในรัชกาลพระบาทสมเด็จพระจุลจอมเกล้าเจ้าอยู่หัวรัชกาลที่5 โดยเป็นพระพุทธรูปประจำรัชกาลของพระองค์เอง
เป็นพระพุทธรูปแบบแก้วผลึกใส ศิลปะแบบล้านนา ราวพุทธศตวรรษที่ 19-20 หน้าตักกว้างประมาณ 4 นิ้ว 
ปัจจุบันประดิษฐานอยู่ที่ หอพระสุราลัยพิมาน ในหมู่พระมหามณเฑียร พระบรมมหาราชวัง
มิเชลเล เจนเนเค
มิเชลเล "เชลลี" เจนเนเค (; 23 มิถุนายน ค.ศ. 1993 — ) เป็นนักวิ่งข้ามรั้วและนางแบบชาวออสเตรเลีย ผู้ชนะรางวัลเหรียญเงินวิ่งข้ามรั้ว 100 เมตรในการแข่งขันโอลิมปิกเยาวชนฤดูร้อน 2010 เธอได้รับความสนใจจากสื่อทั่วโลกใน ค.ศ. 2012 ต่อการวอร์มอัพก่อนการแข่ง ซึ่งมีลักษณะเหมือนกับการเต้นรำ
เจนเนเค เกิดที่เคนเธิร์สท์ รัฐนิวเซาท์เวลส์ ประเทศออสเตรเลีย เธอได้เข้าศึกษาที่โรงเรียนเดอะฮิลส์แกรมมาร์ ในการสัมภาษณ์ครั้งหนึ่ง เธอได้เคยกล่าวว่างานอดิเรกของเธอคือฟุตบอลกติกาออสเตรเลีย, ฟุตบอล และแฮนด์บอล
เจเนเคได้รับการฝึกสอนโดยโค้ช มิก ซิสตี ในฐานะนักวิ่งข้ามรั้วตั้งแต่อายุ 10 ขวบที่สโมสรกรีฑาเชอร์รีบรูค เธอเข้าแข่งขันเมื่อครั้งที่เมืองแคนเบอร์ราเป็นเจ้าภาพแปซิฟิกสคูลเกมส์ 2008 ในการแข่งวิ่งข้ามรั้ว 90 และ 200 เมตร
ในเดือนมีนาคม ค.ศ. 2010 เจเนเคได้เข้าสู่เส้นชัยเป็นอันดับ 1 ในการแข่งวิ่งข้ามรั้ว 100 ม. และทำลายสถิติของออสเตรเลียในการแข่งวิ่งผลัดแบบผสมหญิงของการแข่งขันชิงแชมป์เยาวชนออสเตรเลีย 2010 รวมถึงเธอได้เข้าแข่งขันในรายการเพอร์เทกแอธเลติกออลสตาร์ส 2011 ส่วนในเดือนกรกฎาคม ค.ศ. 2010 เจเนเคได้เป็นส่วนหนึ่งของทีมชาติออสเตรเลียของการแข่งขันโอลิมปิกเยาวชนฤดูร้อน 2010 ในการวิ่งข้ามรั้ว 100 ม. และการวิ่งผลัดแบบผสมหญิง โดยในการวิ่งข้ามรั้ว เธอได้เข้าสู่เส้นชัยเป็นอันดับสองด้วยเวลา 13.56 วินาที และได้รับการจัดเป็นนักวิ่งที่ดีที่สุดหลังจากชนะในฮีตของเธอ รวมถึงในการวิ่งผลัดแบบผสมเธอได้อันดับสี่ เธอได้รับเหรียญรางวัลเป็นอันดับหนึ่งสำหรับทีมชาติออสเตรเลียจากการแข่งกรีฑาของมหกรรมกีฬาดังกล่าว
ใน ค.ศ. 2011 เธอได้เข้าแข่งขันที่ประเทศนิวซีแลนด์ซึ่งเป็นเจ้าภาพรายการคุกส์คลาสสิก และในการแข่งขันชิงแชมป์เยาวชนออสเตรเลีย 2011 เธอได้เข้าสู่เส้นชัยเป็นอันดับหนึ่งของกลุ่มรุ่นอายุไม่เกิน 20 ปี รวมถึงในเดือนเมษายน ค.ศ. 2011 เธอได้เข้าแข่งขันกรีฑาชิงแชมป์ออสเตรเลีย ครั้งที่ 89 และเข้าสู่เส้นชัยเป็นอันดับสามในการวิ่งข้ามรั้วตามหลังนักกรีฑาแชมป์โลกที่มีชื่อว่าแซลลี เพียร์สัน
เมื่อวันที่ 15 กรกฎาคม ค.ศ. 2012 เจเนเคได้อันดับห้าเมื่อสิ้นสุดการแข่งขันวิ่งข้ามรั้ว 100 ม. ชิงแชมป์เยาวชนโลก 2012 ของสมาคมกรีฑานานาชาติ หลังจากการแข่งขัน วิดีโอที่บันทึกการแข่งวิ่งข้ามรั้ว 100 ม. ในฮีตที่เธอแข่ง ได้มีการโพสต์แบ่งปันผ่านทางเว็บไซต์ ซึ่งเป็นโปรไฟล์ที่ได้รับการเผยแผ่ไปทั่วโลกในเดือนกรกฎาคม ค.ศ. 2012 วิดีโอการเต้นของเจเนเคขณะทำการวอร์มอัพก่อนการแข่งขันวิ่งข้ามรั้ว 100 ม. ในกรีฑาเยาวชนชิงแชมป์โลก 2012 ที่บาร์เซโลนาได้รับการแบ่งปันผ่านทางเว็บไซต์ยูทูบ โดยมีคลิปหนึ่งที่มียอดผู้ชมถึง 19 ล้านครั้งในสัปดาห์ต่อมาและได้รับการออกผ่านรายการทอล์กโชว์ยามดึกของอเมริกาในรายการ"เดอะทูไนท์โชว์"
เจเนเคได้แสดงในวิดีโอตลกสั้น ๆ ที่ผลิตโดยเว็บไซต์เดอะชีพ ในชื่อ"ฟอร์เอฟเวอร์ อะโลน มีตส์ มิเชลเล เจนเนเค" โดยรับบทเป็นตัวเธอเองจากการอิงถึงวิดีโอการแข่งขันที่ได้รับการเผยแพร่ ซึ่งวิดีโอ"ฟอร์เอฟเวอร์ อะโลน" ได้มียอดผู้ชมที่กว่าสิบล้านครั้งในปี ค.ศ. 2014
ในเดือนมกราคม ค.ศ. 2013 เจเนเคได้รับการจัดให้อยู่ในอันดับสิบของผู้หญิง 99 คนที่พึงปรารถนามากที่สุด ประจำปี 2013 ของเว็บไซต์อาส์กเม็น.คอม และเธอยังเป็นหนึ่งในนักกีฬาที่โดดเด่นในนิตยสาร"สปอร์ตอิลลัสเตรเต็ดฉบับชุดว่ายน้ำ" 2013
บรี เบลลา
บรีอันนา มันนีเกอ แดเนียลสัน (Brianna Monique Danielson) (ชื่อเกิด การ์เซีย-โคเลซ Garcia-Colace; เกิด 21 พฤศจิกายน ค.ศ. 1983) นักมวยปล้ำอาชีพและนักแสดงชาวอเมริกัน ปัจจุบันเซ็นสัญญากับ WWE ในฐานะเอกอัคราชทูตภายใต้ชื่อ บรี เบลลา (Brie Bella) เป็นหนึ่งในสมาชิกเดอะเบลลาทวินส์ ร่วมกับนิกกี เบลลา
นิกกี เบลลา
สเตฟานี นิโคล การ์เซีย-โคเลซ (Stephanie Nicole Garcia-Colace) เกิด 21 พฤศจิกายน ค.ศ. 1983 เป็นนักมวยปล้ำอาชีพและนักแสดงชาวอเมริกันที่ได้เซ็นสัญญากับ WWE ภายใต้ชื่อ นิกกี เบลลา (Nikki Bella) อดีตแชมป์ WWE Divas Championship ที่ครองยาวนานที่สุดถึง 301 วัน ใน1สมัย เป็นหนึ่งในสมาชิกเดอะเบลลาทวินส์ร่วมกับบรี เบลลา และเป็นอดีตแฟนของจอห์น ซีนา
มหาวิทยาลัยวิจัยแห่งชาติ
มหาวิทยาลัยวิจัยแห่งชาติ หรือ โครงการพัฒนามหาวิทยาลัยวิจัยแห่งชาติ
วันที่ 1 กรกฎาคม พ.ศ. 2552 ได้ก่อตั้งขึ้น ซึ่งเป็นหนึ่งในโครงการของแผนปฏิบัติการไทยเข้มแข็ง 2555 โดยจุรินทร์ ลักษณวิศิษฏ์ รัฐมนตรีว่าการกระทรวงศึกษาธิการในสมัยรัฐบาลอภิสิทธิ์ เวชชาชีวะ มีวัตถุประสงค์เพื่อยกระดับคุณภาพทางการศึกษา การวิจัยของมหาวิทยาลัยไทยและเพิ่มขีดความสามารถในการวิจัยเมื่อเทียบกับระดับโลก โดยมหาวิทยาลัยที่ได้รับการคัดเลือกจะได้เงินสนับสนุนจากรัฐบาลเป็นเวลา 3 ปี จำนวนเงิน 9,450 ล้านบาทเพื่อเป็นทุนในการวิจัยและพัฒนาอาจารย์และบุคคลากรในมหาวิทยาลัยที่ได้รับการคัดเลือก
วันที่ 24 สิงหาคม พ.ศ. 2552 กระทรวงศึกษาธิการ ได้ประกาศรายชื่อ มหาวิทยาลัยวิจัยแห่งชาติ จำนวน 9 แห่ง จาก มหาวิทยาลัย 15 แห่ง ที่ได้รับการเสนอชื่อ ได้แก่ จุฬาลงกรณมหาวิทยาลัย มหาวิทยาลัยมหิดล มหาวิทยาลัยเกษตรศาสตร์ มหาวิทยาลัยธรรมศาสตร์ มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์ มหาวิทยาลัยเทคโนโลยีพระจอมเกล้าธนบุรี และ มหาวิทยาลัยเทคโนโลยีสุรนารี 
ซึ่งมีมหาวิทยาลัยผ่านเกณฑ์ 2 แห่ง ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีสุรนารี
อย่างไรก็ตามโครงการนี้ประสบกับปัญหาเรื่องงบประมาณสนับสนุนจากรัฐบาลที่ถูกปรับลดลงเป็นจำนวนมาก ซึ่งมีสาเหตุมาจากประเทศประสบกับปัญหาน้ำท่วมในปีพ.ศ. 2554 การเปลี่ยนแปลงรัฐบาลจากเหตุการณ์รัฐประหาร มีแนวโน้มว่ารัฐบาลทหารอาจจะยกเลิกโครงการดังกล่าว และเปลี่ยนมาเป็นโครงการพัฒนามหาวิทยาลัยไทยสู่มหาวิทยาลัยโลกแทน
ชาโดว์แคท
แคทเธอรีน แอนน์ "คิตตี้" ไพรด์ () มนุษย์กลายพันธุ์สาวเชื้อสายยิวซึ่งเข้าร่วมทีม X-Men ตั้งแต่วัย 13 ปี ทำให้ตอนที่เธอเข้าร่วมทีมนั้น กลายเป็นสมาชิกที่อายุน้อยที่สุดไปโดยปริยาย
คิตตี้รู้ตัวว่าเป็นมิวแทนท์ เนื่องจากอยู่ดีๆ เธอก็ปวดหัวอย่างรุนแรงและร่างกายเริ่มเปลี่ยนแปลงจนเธอสามารถเดินทะลุกำแพงสุดหนาได้อย่างสบาย เรื่องราวการกลายพันธุ์ของเธอไปเข้าหูมิวแทนท์ 2 ก๊กด้วยกัน ได้แก่ X-Men และเฮลไฟร์คลับ ของ เซบาสเตียน ชอว์ ซึ่งสีง เอมมา ฟรอสต์ มาเกลี้ยกล่อมให้เธอเข้าร่วมกลุ่มด้วย แต่ว่าคิตตี้เกิดไม่ชอบขี้หน้าฟรอสต์อย่างรุนแรง เลยหันมาอยู่ทีม X-Men กลายเป็นน้องเล็กของที่นี่แทนซะงั้น
อันที่จริงแล้ว การเข้าร่วมทีม X-Men ของเธอนั้นมีเบื้องลึกเบื้องหลัง เพราะตอนแรกพ่อแม่ของคิตตี้นั้นไม่ยอมให้ลูกของพวกเขาไปอยู่กับชาร์ลส์ แต่ความคิดของพวกเขาก็เปลี่ยนไปในบัดดล พร้อมเปิดไฟเขียวคิตตี้ให้ไปเรียนรู้ชีวิตใหม่ในโรงเรียนของเซเวียร์ได้เลย ทั้งนี้เป็นเพราะ จีน เกรย์ ทำการลบความทรงจำพวกเขา แล้วใส่ความทรงจำใหม่เข้าไปนั่นเอง
ในทีมเดียวกัน คิตตี้สนิทกับสตอร์มมากที่สุด สตอร์มเป็นคนที่ช่วยให้เธอปรับตัวกับสังคมมิวแทนท์ และมีความสัมพันธ์ราวแม่ลูก อีกคนที่เธอสนิทสนมด้วยคือ โคลอสซัส ซึ่งพัฒนาจนเรียกแฟนก็ว่าได้ แต่สุดท้าย โคลอสซัสก็ไปหลงรักคนอื่น ส่วนเธอเองก็ไม่พร้อมที่จะรักใครอีก
คิตตี้นั้นสามารถเดินทางทะลุวัตถุซึ่งเป็นของแข็งได้ทุกอย่าง เนื่องจาก เวลาที่เธอสามารถทำให้อะตอมในสิ่งของเปลี่ยนแปลง ไม่ได้รวมตัวแข็งแบบที่เคยเป็น และหากเธอสัมผัสตัวใครอยู่ ณ เวลานั้น เธอก็สามารถจะพาตัวคนคนนั้นทะลุสิ่งกีดขวางไปด้วยกันได้
สตอร์ม
โอโรโร่ มันโร () ปรากฎตัวครั้งแรกตอนที่เซเวียร์ เกณฑ์ขุนพลมนุษย์กลายพันธุ์รุ่นใหม่ไปช่วยเหลือ X-Men รุ่นเก่าซึ่งถูกจับตัวอยู่ที่เกาะคราคัว (Krakoa Island) เธอเป็นส่วนผสมของมิวแทนท์ 2 ราย ได้แก่ แบล็คแคท และ ไต้ฝุ่น เธอได้ชุดผ้าคลุม เสื้อผ้าหน้าผมมาจากรายแรก ส่วนพลังพิเศษมาจากรายหลัง
โอโรโร่มีพื้นเพมาจากประเทศเคนย่า แม่ของเธอ เอ็นแดร์ (N'Dare) เป็นถึงเจ้าหญิง ผู้แต่งงานกับช่างภาพข่าวชาวอเมริกัน เดวิด มันโร และให้กำเนิดสตอร์มขึ้นมา พวกเขาย้ายไปใช้ชีวิตอยู่ในอียิปต์ แต่ความสุขก็อยู่ได้ไม่นาน เมื่อพ่อแม่ของเธอเสียชีวิตลงจากเหตุวิกฤติสุเอซ (Suez Crisis) หรือสงครามครั้งที่ 2 ระหว่างอาหรับและอิสราเอล ทิ้งให้เธอกลายเป็นเด็กกำพร้าและต้องใช้ชีวิตอยู่กลางถนน เป็นขอทานตั้งแต่อายุ 6 ขวบ จากคนที่เคยเป็นถึงเชื้อพระวงศ์ของต้นตระกูลที่เก่าแก่ที่สุดในโลกกลับต้องตกระกำลำบากเพียงนี้
แต่แล้วเซเวียร์ก็ค้นพบเธอ เมื่อเขาเกิดตกเป็นเหยื่อของหัวขโมยเด็กอย่างเธอที่กรุงไคโร เซเวียร์ใช้พลังจิตเล่นงานเธอจึงทำให้รู้ว่า แท้จริงแล้วสาวน้อยตกอับคนนี้มีพลังพิเศษที่น่าทึ่ง แต่แล้วเธอกลับหนีไปได้ เพราะชาโดว์คิง เข้ามาเล่นงานเซเวียร์พอดี
โอโรโร่ย้ายไปอยู่ที่เซเรนเกติ ทางตอนเหนือของแทนซาเนีย ที่นี่เธอเปลี่ยนสถานะกลายเป็นพระเจ้าทันตาเห็น เนื่องจากเธอสามารถควบคุมลมฟ้าอากาศ เสกสรรพายุฝนฟ้าคะนองได้ตามใจชอบ ทุกคนต่างบูชาเธอ อย่างไรก็แล้วแต่ เธอได้ช่วยเหลือทีม X-Men ไว้จากการอาละวาดของเดอลูจ (Deluge) และเธอก็ได้มาร่วมทีมมนุษย์กลายพันธุ์ในที่สุด เมื่อย้ายมาอยู่อเมริกาอย่างเป็นทางการ โอโรโร่ก็ต้องปรับตัวไม่น้อย เพราะยังอ่อนต่อโลกที่ทันสมัย
สตอร์มสามารถควบคุมสภาพอากาศได้อย่างอิสระ เธอสามารถก่อพายุเฮอร์ริเคน ทอร์นาโด ไต้ฝุ่น ดีเปรสชั่น สร้างพายุหิมะ ทำให้อากาศควบแน่นไอน้ำปล่อยก้อนน้ำแข็งแหลมๆพุ่งมาจากฟ้าได้ มิใช้แค่เรียกพายุมาเท่านั้น แต่เธอยังสามารถเคลียร์ท้องฟ้าให้โปร่งใสได้ และเธอยังสามารถสร้างสายฟ้า ฟ้าแลบ ฟ้าร้อง และฟ้าผ่าได้อีกด้วย เรียกได้ว่าพลังมิวแทนท์เธอก็เกือบจะทัดเทียมกับธอร์เลยทีเดียว แต่แตกต่างกันที่เธอไม่ได้เกิดเป็นเทพเจ้าอย่างธอร์
คนส่วนมากไม่เคยเป็นหนี้คนส่วนน้อยมากเท่านี้
คนส่วนมากไม่เคยเป็นหนี้คนส่วนน้อยมากเท่านี้ () เป็นวลีของวินสตัน เชอร์ชิล อดีตนายกรัฐมนตรีสหราชอาณาจักร จากฉบับเต็มว่า ไม่มีครั้งใดในประวัติศาสตร์ความขัดแย้งของมนุษย์ ที่คนส่วนมากเป็นหนี้คนส่วนน้อยมากเท่านี้ ถ้อยคำถูกตัดทอนเพื่อใช้ในการโฆษณาปลุกระดมความรักชาติระหว่างสงครามโลกครั้งที่สอง
วินสตัน เชอร์ชิลกล่าววลีนี้เมื่อวันที่ 20 สิงหาคม ค.ศ. 1940 ระหว่างการตรวจเยี่ยมกองบินที่ 11 ของกองทัพอากาศอังกฤษ ซึ่งในขณะนั้นเป็นช่วงเวลาที่อังกฤษอยู้ในระหว่างสงครามโลกครั้งที่สอง และอังกฤษต้องเผชิญกับการโจมตีทางอากาศอย่างหนักจากกองทัพอากาศเยอรมัน ซึ่งคนน้อยในที่นี้หมายถึงนักบินกองทัพอากาศ ซึ่งต่อมาคำว่า คนส่วนน้อย (The Few) กลายเป็นคำเรียกทหารอากาศฝ่ายสัมพันธมิตรในยุทธการที่บริเตน
พระสัมพุทธพรรณี
พระสัมพุทธพรรณี เป็นพระพุทธรูปที่สำคัญอีกองค์หนึ่งของประเทศไทย เป็นพระพุทธรูปประจำรัชกาลพระบาทสมเด็จพระจอมเกล้าเจ้าอยู่หัว ปัจจุบันประดิษฐานอยู่ที่พระอุโบสถ วัดพระศรีรัตนศาสดาราม
พระสัมพุทธพรรณี เป็นพระพุทธรูปปางสมาธิหน้าตักกว้าง 49 เซนติเมตร สูง 67.5 เซนติเมตร พระบาทสมเด็จพระจอมเกล้าเจ้าอยู่หัวเมื่อครั้งเป็นพระวชิรญาณเถระ โปรดให้หล่อขึ้น ขณะประทับอยู่ที่วัดสมอราย (วัดราชาธิวาสราชวรวิหาร)
เป็นพระพุทธรูปประทับขัดสมาธิราบ ปางสมาธิ ครองจีวรตามแบบพระภิกษุในธรรมยุติกนิกาย พาดสังฆาฏิ จีวรทำเป็นริ้วตามธรรมชาติอีกด้วย แต่องค์พระไม่มีพระเมาลี หรือพระเกตุมาลา
ประดิษฐานอยู่ที่พระอุโบสถวัดพระศรีรัตนศาสดาราม
พระสัมพุทธพรรณี (จำลอง)
พระสัมพุทธพรรณี(จำลอง) เป็นพระพุทธรูปที่สำคัญอีกองค์หนึ่งของไทย ปัจจุบันประดิษฐานที่พระอุโบสถวัดราชาธิวาส
พระสัมพุทธพรรณี(จำลอง) เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทอง หล่อโดยพระบาทสมเด็จพระจุลจอมเกล้าเจ้าอยู่หัว
เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทองไม่มีพระเกตุมาลา พระจีวรเป็นริ้วเช่นเดียวกับครองผ้าของพระภิกษุ ซึ่งจำลองจากพระสัมพุทธพรรณี องค์ที่ประดิษฐานอยู่ในพระอุโบสถวัดพระศรีรัตนศาสดาราม โดยใต้ฐานพระพุทธรูปเป็นที่ประดิษฐานพระสรีรังคารสมเด็จพระศรีสวรินทิราบรมราชเทวี พระพันวัสสาอัยยิกาเจ้า 
พระสัมพุทธพรรณี(จำลอง)ปัจจุบันประดิษฐานที่พระอุโบสถวัดราชาธิวาส
การเขียนโปรแกรมเชิงคำสั่ง
ในด้านวิทยาการคอมพิวเตอร์ การเขียนโปรแกรมเชิงคำสั่ง คือกระบวนทัศน์การเขียนโปรแกรมที่เขียนบรรยายการคำนวณในรูปแบบของคำสั่งที่เปลี่ยนแปลงสถานะของโปรแกรม หากเปรียบกับภาษาธรรมชาติที่ใช้กันในชีวิตประจำวันที่คำสั่งคือการสั่งให้ปฏิบัติ การเขียนโปรแกรมเชิงคำสั่งก็คือการเขียนกำหนดลำดับของคำสั่งในการทำงานสำหรับคอมพิวเตอร์
คำนี้ ถูกใช้เป็นคำตรงข้ามกับการเขียนโปรแกรมเชิงประกาศ ซึ่งเป็นกระบวนทัศน์ที่ว่าโปรแกรมควรจะบรรลุเป้าหมายอะไรโดยไม่ระบุรายละเอียดลำดับขั้นตอนว่าจะต้องทำอะไรบ้าง
พระพุทธรูปศิลาขาว
พระพุทธรูปศิลาขาว เป็นพระพุทธรูปที่มีความสำคัญอีกองค์หนึ่งของไทย ปัจจุบันประดิษฐานอยู่ที่วัดพระปฐมเจดีย์ราชวรมหาวิหาร
พระพุทธรูปศิลาขาว เป็นพระพุทธรูปโบราณกว่าพันปีพระพุทธรูปองค์นี้เดิมอยู่ในสถูปเจดีย์วัดทุ่งพระเมรุในสมัยรัชกาลที่4ชาวบ้านได้ทำการขนอิฐจากวัดทุ่งพระเมรุซึ่งเป็นวัดร้างแล้วนำมาบูรณะพระเจดีย์ปฐมเจดีย์ในขณะที่กำลังขนย้านได้พบจอมปลวกขนาดใหญ่และเป็นที่น่าอัศจรรย์เมื่อมีพระเกตุมาลาของพระพุทธรูปโผล่พ้นยอดขึ้นมาเมื่อชาวบ้านเห็นเช่นนั้นจึงทำการทำลายจอมปลวกเมื่อช่วยกันทำลายจอมปลวกออกก็พบกับพระพุทธรูปศิลาองค์นี้พระพุทธรูปศิลาองค์ที่พบอยู่ในจอมปลวกนี้เป็นองค์ที่สมบูรณ์ที่สุดในกระบวน ๔ องค์ และเป็นพระพุทธรูปศิลาขาวที่อายุกว่าหนึ่งพันปีชุดนี้สร้างไว้ให้ถอดได้เป็นส่วนๆ เมื่อมีความจำเป็นต้องเคลื่อนย้ายก็สามารถถอดออกให้เคลื่อนย้ายจากสถานที่พบมายังวัดพระปฐมเจดีย์
เป็นพระพุทธรูปศิลปะแบบทวารวดีปางแสดงปฐมเทศนาสูงประมาณ๑๔๘ นิ้ววัสดุทำมาจากศิลาขาว
ปัจจุบันพระพุทธรูปองค์นี้ประดิษฐานอยู่ที่พระอุโบสถวัดพระปฐมเจดีย์ราชวรมหาวิหาร
ไนท์ครอว์เลอร์
เคิร์ท แวกเนอร์ () เป็นลูกชายของมิวแทนท์ 2 ราย รายแรกคือ มิสทีค ผู้สามารถปลอมแปลงกายเป็นใครก็ได้ และอีกรายคือ อซาเซล (Azazel) ผู้นำกลุ่มเนยาเฟม (Neyaphem) หรือมิวแทนท์ผู้ศรัทธาในศาสนาและคัมภีร์ไบเบิ้ล
ตอนถือกำเนิด เขามีร่างกายสีนำเงิน ตาสีเหลือง ดูน่าเกลียดน่ากลัว ผู้คนต่างพากันหวาดระแวง หมายจ้องเอาชีวิต มิสทีคเลยจับลูกโยนลงนำแสร้งปลอมตัวเป็นชาวบ้านแล้วบอกว่า เธอฆ่า 2 แม่ลูกตายแล้ว ทว่าด้วยความเคร่งศาสนา อซาเซลไม่ยอมให้ลูกตาย เขายกลูกตัวเองให้คนรักของเขาอีกคน มาร์จาลี ซาร์สโดส แม่มดยิปซีสาวคอยเลี้ยงดูจนโตมาพร้อมกับลูกแท้ๆของเธอเอง
เมื่อโตขึ้น เคิร์ทได้เป็น 1 มนสมาชิกของคณะละครสัตว์ สร้างชื่อเสียงโด่งดังให้กับตัวเอง แต่เมื่อคณะจะย้ายไปปักหลักที่อเมริกา เขาจึงลาออกกลับมาอยู่บ้าน ถึงกระนั้น ก็มีเหตุ จำเป็นให้เคิร์ทต้องย้ายถิ่นฐาน เมื่อเขาดันสังหารพี่ชายร่างมนุษย์ สเตฟาน อย่างไม่ตั้งใจ เนื่องจากเขาเที่ยวไล่ฆ่าเด็กจำนวนมากในหมู่บ้าน แต่คนตายไปแล้วไม่ซวยเท่าคนที่ยังมีชีวิตอยู่ ชาวบ้านต่างโมโหโกรธาที่ตัวประหลาดอย่างเขาทำร้ายเด็กๆ รุมประณามสาปแช่งว่าเป็นไอ้เด็กผี ไอ้เด็กปีศาจ
ต้องขอบคุณ ชาร์ลส์ เซเวียร์ เจ้าประจำผู้เข้ามายุติม็อบนี้ได้ทันเวลา เซเวียร์ชวนเคิร์ทเข้าร่วมทีม X-Men ซึ่งต่อมาเขากลายเป็นสมาชิกที่ทรงคุณค่าอย่างมาก เซเวียร์ยังมอบเครื่องแปลงกาย (Image Inducer) ให้เขาใช้ เพื่อทำให้เขาดูเหมือนคนปกติท่ามกลางฝูงชน แต่เขาเลือกที่จะไม่ใช้มันในภายหลัง และไปไหนมาไหนในแบบที่ตัวเองเป็นอยู่
ไนท์ครอว์เลอร์ เป็นมนุษย์กลายพันธุ์ซึ่งสามารถเทเลพอร์ตหรือหายตัวได้ เขาสามารถพาตัวเอง หรือใครๆ ย้ายจากที่เก่าสู่ที่หมายในระยะประมาณ 3 กิโลเมตร ได้ในเวลาชั่วพริบตา แต่ก็มีบ้างเหมือนกัน ที่เขาสามารถเทเลพอร์ตข้ามฟากไกลถึง 665 กิโลเมตรเลย แต่ยิ่งไกล ก็ทำให้เขาสูญเสียพลังงานเยอะตามกัน
เขามีร่างกายที่ยืดหยุ่นกว่าคนทั่วไป มีหางคู่ใจเป็นอาวุธเล่นงานศัตรูได้ และสายตาของเขายังช่วยให้มองเห็นยามคำคืนได้ดีกว่าใครต่อใครด้วย
ซินต์มาร์เติน
ซินต์มาร์เติน (, ) เป็นประเทศองค์ประกอบ (constituent country) แห่งหนึ่งภายในราชอาณาจักรเนเธอร์แลนด์ มีพื้นที่ครอบคลุมเฉพาะตอนใต้ของเกาะเซนต์มาร์ตินในทะเลแคริบเบียน ขณะที่พื้นที่อีกครึ่งทางตอนเหนือมีสถานะเป็นดินแดนโพ้นทะเลของประเทศฝรั่งเศส (มีชื่อว่า แซ็ง-มาร์แต็ง) ซินต์มาร์เตินมีประชากรประมาณ 37,000 คน บนเนื้อที่ 34 ตารางกิโลเมตร เมืองหลวงของดินแดนมีชื่อว่า ฟีลิปส์บืร์ค
เดิมซินต์มาร์เตินมีสถานะเป็น "ดินแดนเกาะซินต์มาร์เติน" () และเป็นหนึ่งในดินแดนเกาะ () ห้าแห่งที่ประกอบกันเป็นเนเธอร์แลนด์แอนทิลลีส ต่อมาในวันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิก ซินต์มาร์เตินจึงกลายเป็นดินแดนปกครองตนเองโดยตรงของราชอาณาจักรเนเธอร์แลนด์
แอนติเจน
ในวิทยาภูมิคุ้มกัน แอนติเจน หรือ สารก่อภูมิต้านทาน คือสารใด ๆ ที่กระตุ้นให้เกิดปฏิกิริยาตอบสนองทางภูมิคุ้มกันแบบปรับตัว (adaptive immune response) แอนติเจนมักเป็นสารที่แปลกปลอมหรือเป็นพิษต่อร่างกาย (เช่น ตัวเชื้อแบคทีเรีย) ซึ่งเมื่อเข้ามาในร่างกายแล้วจะถูกจับโดยแอนติบอดีที่มีความจำเพาะ แอนติบอดีแต่ละชนิดถูกออกแบบมาเพื่อตอบสนองกับแอนติเจนชนิดหนึ่ง ๆ เนื่องจากมีความแตกต่างอย่างจำเพาะในส่วนจับคอมพลีเมนท์ (complementary determining region) ของแอนติบอดีนั้น ๆ (มักเปรียบเทียบว่าเหมือนการจับคู่กันได้พอดีของลูกกุญแจกับแม่กุญแจ) ผู้เสนอให้ใช้คำว่าแอนติเจนคือ ลาสโล เดเทอร์ (László Detre) ซึ่งใช้ครั้งแรกในบทความวิชาการที่เขียนร่วมกับอีลี เมตช์นิคอฟ (Élie Metchnikoff) ในปี ค.ศ. 1903
แอนติเจนอาจเป็นสารที่ถูกสร้างโดยร่างกายเองหรือรับมาจากภายนอกก็ได้ โดยปกติแล้วระบบภูมิคุ้มกันจะไม่มีปฏิกิริยาต่อแอนติเจนของร่างกายเอง และควรจะต้องสามารถระบุและทำลาย "ผู้รุกราน" ที่ไม่ใช่ตัวร่างกายเองได้ รวมไปถึงสารที่เกิดมีขึ้นในร่างกายในภาวะที่ไม่ปกติ
ปลาสายยู (สกุล)
ปลาสายยู () ชื่อสกุลของปลาหนัง 2 ชนิด ในวงศ์ปลาเนื้ออ่อน (Siluridae) ใช้ชื่อสกุลว่า "Ceratoglanis" (/ซี-รา-โต-กลาน-อิส/)
มีรูปร่างโดยรวม คือ หัวมีขนาดเล็ก ตามีขนาดเล็ก ปากเล็กอยู่ด้านล่าง มีลักษณะสำคัญ คือ มีหนวดสั้นเป็นติ่งขอใกล้จมูก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร
มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น
พบเพียง 2 ชนิด เท่านั้น คือ
ปลาดัง
ปลาดัง ชื่อสกุลของปลากระดูกแข็งในอันดับปลาหนังจำพวกหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า "Hemisilurus" (/เฮม-อิ-ซิ-ลู-รัส/)
มีรูปร่างทั่วไปคล้ายกับปลาในสกุล "Ceratoglanis" ซึ่งเคยถูกจัดให้อยู่ในสกุลเดียวกันมาก่อน แต่ทว่าปลาในสกุลปลาดังนั้น จะมีความลาดที่ส่วนหลังหลังจากหัวสูงกว่า หนวดมีขนาดยาวกว่าและมีพฤติกรรมกระดิกหนวดเพื่อช่วยในการหาอาหารได้เร็วน้อยกว่าปลาสกุล "Ceratoglanis" มีความยาวตั้งแต่ 50–80 เซนติเมตร
โดยที่คำว่า "Hemisilurus" นั้นมาจากภาษากรีก ที่หมายถึง "ครึ่ง" (ημι) ของ "ปลาเนื้ออ่อน" (silurus)
พบทั้งหมด 3 ชนิด ได้แก่
กรีน แชนแนล
กรีน แชนแนล (Green Channel) เป็นช่องรายการบันเทิง ของบริษัทเอไทม์ มีเดียจำกัด ที่ออกอากาศทางดาวเทียมและเคเบิลทีวี เป็นช่องที่นำเสนอเกี่ยวกับละคร เพลงของ GRAMMY และรายการวาไรตี้ต่างๆ และซีรีส์ ClubFridayTheSeries‎ โดยในระยะแรก คือ ช่อง Green Plus Channel ซึ่งเป็นช่องรายการเพลงเก่ายุค 80 - 90 จากค่าย GMM Grammy ต่อมาได้มีการเปลี่ยนรูปแบบใหม่ เป็นช่อง Green Channel ในปัจจุบัน ซึ่งจะเป็นรายการวาไรตี้ที่ผลิดขึ้นโดย บริษัท เอไทน์ มีเดีย จำกัด และ นำรายการทางวิทยุจ่าคลื่น EFM ออกอากาศพร้อมกับ ช่อง Green Channel ไปพร้อมๆกัน อาทิ แฉแต่เช้า ,ไก่คุ้ยตุ่ยเขี่ย และ Club Friday
ปัจจุบัน กรีน แชนแนล ยุติออกอากาศเมื่อวันที่ 1 มกราคม 2558 ทั้งนี้ ยังสามารถรับชมรายการบางรายการได้ที่ช่อง จีเอ็มเอ็ม 25
เอ็มทูเอฟ
เอ็มทูเอฟ () เป็นหนังสือพิมพ์รายวันไทยขนาดแทบลอยด์ในประเทศไทย ที่ผลิตเนื้อหาแบ่งเป็นรูปเล่มใหม่ในเครือเดียวกับหนังสือพิมพ์ โพสต์ทูเดย์ และบางกอกโพสต์ โดยเริ่มออกฉบับปฐมฤกษ์เมื่อวันที่ 11 ตุลาคม พ.ศ. 2554 มีจำนวนพิมพ์วันละ 420,000 ฉบับในช่วงเริ่มต้น และขยับเป็น 600,000 ฉบับในปีพ.ศ. 2557 โดยมีการตรวจสอบรับรองยอดพิมพ์โดยองค์กรต่างประเทศ HKABC ที่นานาประเทศให้การยอมรับและเชื่อถือ มีรายได้หลักจากการโฆษณาเพียงทางเดียว ตั้งกลุ่มผู้อ่านเป้าหมายที่มีรายได้สูง นักเดินทาง และพนักงานบริษัท ในกรุงเทพมหานครและปริมณฑล ซึ่งเป็นกลุ่มเป้าหมายหลักของกลุ่มลูกค้าที่ซื้อพื้นที่โฆษณา โดยแบ่งวิธีการเข้าถึงผู้อ่านเป็นสองส่วน ประกอบด้วย
ในวันที่ 10 ตุลาคม พ.ศ. 2557 เอ็มทูเอฟ ได้มีการขยายขอบเขตการแจกฟรีหนังสือพิมพ์จากเดิมแต่เพียงในกรุงเทพมหานคร เป็นกระจายสู่ทุกภูมิภาคตามหัวเมืองสำคัญๆ ด้วยยอดพิมพ์และยอดแจกจ่ายที่เพิ่มขึ้นเป็น 600,000 แสนฉบับต่อวัน
คิม ดง-ฮย็อน
คิม ดง-ฮย็อน (โรมัน: Kim Dong-hyun ฮันกึล: 김동현) เป็นไอดอลชาวเกาหลีใต้ รู้จักกันในฐานะหัวหน้าวงบอยเฟรนด์ เดบิวต์ครั้งแรกเมื่อวันที่ 26 พฤษภาคม ค.ศ. 2011 ในรายการ Mnet's M!Countdown
คิม ดง-ฮย็อน เกิดเมื่อวันที่ 12 กุมภาพันธ์ พ.ศ. 2532 ที่ โซล, เกาหลีใต้
ดงฮย็อนเปิดตัวในฐานะผู้นำของบอยเฟรนด์เมื่อวันที่ 26 พฤษภาคม 2554 ในรายการ Mnet's M!Countdown
เอ็กมาอินเตอร์เนชันแนล
เอ็กมาอินเตอร์เนชันแนล (Ecma International) เป็นองค์กรเอกชนไม่แสวงหาผลกำไร ที่ดำเนินงานเกี่ยวกับระบบสารสนเทศและการสื่อสาร โดยองค์กรได้เปลี่ยนมาใช้ชื่อนี้ในปี พ.ศ. 2537 เมื่อสมาคมผู้ผลิตคอมพิวเตอร์แห่งยุโรป (European Computer Manufacturers Association or ECMA) ได้เปลี่ยนชื่อเพื่อให้มีชื่อที่สะท้อนถึงความเป็นสากลขององค์กร จึงทำให้ชื่อดังกล่าวไม่เป็นตัวย่อและไม่ใช้ตัวอักษรใหญ่ทั้งหมดอีกต่อไป
โดยเริ่มแรกนั้น องค์กรก่อตั้งขึ้นในปี พ.ศ. 2504 เพื่อกำหนดมาตรฐานของระบบคอมพิวเตอร์ในภาคพื้นยุโรป แต่ระบบการเป็นสมาชิกขององค์กรในปัจจุบันเปิดกว้างสำหรับการเป็นสมาชิกจากทั้งบริษัทใหญ่หรือเล็กจากทั่วโลกที่ผลิต จำหน่าย หรือพัฒนาระบบคอมพิวเตอร์และการสื่อสาร และมีความสนใจหรือมีประสบการณ์ในด้านเทคนิคตามที่กำหนดโดยองค์กร
ที่ตั้งปัจจุบันขององค์กร ตั้งอยู่ที่เมืองเจนีวา ประเทศสวิตเซอร์แลนด์
หญิงและเด็กก่อน
"หญิงและเด็กก่อน" เป็นจรรยาบรรณในประวัติศาสตร์ซึ่งให้ช่วยชีวิตของหญิงและเด็กก่อนในสถานการณ์ร้ายแรงถึงชีวิต (ตามแบบคือ การสละเรือ เมื่อทรัพยากรดำรงชีพ เช่น เรือชูชีพ มีจำกัด)
วลีนี้ปรากฏครั้งแรกในบันเทิงคดี "Harrington: A Story of True Love" โดย วิลเลียม ดักลาส โอคอนเนอร์ ใน ค.ศ. 1860 แต่การใช้ "หญิงและเด็กก่อน" ที่มีบันทึกครั้งแรกเกิดขึ้นระหว่างการอพยพเรือหลวง"เบอร์คอนเฮด" (HMS "Birkenhead") ซึงเป็นเรือลำเลียงพลของกองทัพเรืออังกฤษ ใน ค.ศ. 1852 อย่างไรก็ดี จรรยาบรรณดังกล่าวขึ้นชื่อที่สุดว่าสัมพันธ์กับการจมของอาร์เอ็มเอส "ไททานิก" ใน ค.ศ. 1912 "หญิงและเด็กก่อน" เป็นจรรยาบรรณ จึงไม่มีรากฐานในกฎหมายทางทะเล และศาสตราจารย์เอ็ด กาเลีย ผู้เชี่ยวชาญด้านการอพยพเมื่อเกิดภัยพิบัติจากมหาวิทยาลัยกรีนิช ระบุว่า การอพยพสมัยใหม่โดยปกติ "ช่วยผู้อ่อนแอที่สุดออกจากเหตุการณ์ก่อน ซึ่งไม่จำเป็นต้องเป็นหญิง แต่มีแนวโน้มเป็นผู้บาดเจ็บ ผู้สูงอายุและเด็กเล็ก" ยิ่งไปกว่านั้น ผลการศึกษาของมหาวิทยาลัยอุปซอลาใน ค.ศ. 2012 เสนอว่าการใช้ "หญิงและเด็กก่อน" ในทางปฏิบัติ อาจเป็นข้อยกเว้น มิใช่กฎ
เซดด์
อันทอน ซาสลัฟสกี () หรือรู้จักในชื่อ เซดด์ () เกิดวันที่ 2 กันยายน ค.ศ. 1989 เป็นนักดนตรีชาวรัสเซีย-เยอรมัน โปรดิวเซอร์เพลงแนวอิเล็กทรอนิกส์ และดีเจ เขาเริ่มทำงานจากเพลงแนวอิเล็กโทรเฮาส์ แต่ต่อมาได้ขยับขยายมาทำแนวอื่นด้วย โดยได้รับอิทธิพลจากเพลงแนวโพรเกรสซีฟเฮาส์ ดั๊บสเตป และดนตรีคลาสสิก เซดด์เติบโตและเริ่มอาชีพของเขาที่เมืองไคเซอร์สเลาเทิร์น ประเทศเยอรมนี จนมาเป็นที่รู้จักจากเพลง "Clarity" ที่ได้ฟอกซ์ (Foxes) มาร่วมงาน ติดชาร์ตบิลบอร์ดฮอต 100สูงสุดอันดับ 8 และติดอันดับ 1 ชาร์ตยูเอสแดนซ์คลับซองส์ เขาได้รับรางวัลแกรมมี่ในสาขาบันทึกเพลงแดนซ์ยอดเยี่ยม จากงานแกรมมี่ครั้งที่ 56 จากเพลงที่กล่าวมาข้างต้น
เคเบิล
เนธาน ซัมเมอร์ส () ลูกชายจากแดนไกลของ ไซคลอปส์ และ แมดเดอลีน ไพรเออร์ หรือร่างโคลนของ จีน เกรย์ จุดกำเนิดของเขาเป็นผลมาจากวายร้ายซินิสเตอร์ เสกร่างใหม่ของจีนขึ้นมาเพื่อต้องการใช้เขาเป็นเครื่องมือปราบ อะโพคาลิปส์ พอรู้ว่าตัวตนที่แท้จริงของเธอคือใคร สก็อตต์เลยหนีไปหายอดยาหยีคนเดิม ทิ้งให้เธอต้องเผชิญมรสุมกรรมกับคริสโตเฟอร์ เด็กน้อยอย่างเดียวดาย
คริสโตเฟอร์ถูกแมดเดอลีนพาไปอาศัยอยู่ในสถานเลี้ยงเด็กกำพร้า ที่เดียวกับที่สามีเก่าของเธอเคยใช้ชีวิตอยู่ และเพิ่มชื่อนำหน้าว่า เนธาน เข้าไปด้วย เป็น เนธาน คริสโตเฟอร์ เธอยังพยายามบูชายัญลูกเพื่อเปิดประตูมิติใหม่ให้กับโลก ก่อนที่ จีน เกรย์จะสังหารเธอ และช่วยเหลือเนธานไว้ได้ สก็อตต์และจีนจึงช่วยกันเลี้ยงดูลูกน้อยในที่สุด
แต่เจ้าอะโพคาลิปส์ก็เข้ามาเล่นงานเด็กน้อยจนได้ มันปล่อยไวรัส เทคโน-ออร์แกนิค ใส่เขาจนร่างกายไม่อยู่ในสถานะที่สามารถช่วยเหลือได้แล้ว ทว่านางฟ้าก็มาโปรด อัสคานี่ จากโลกอนาคตมาหาพวก X-Men พร้อมบอกว่า ต้องส่งเขาไปยังโลกอนาคตอีก 2000 ปีข้างหน้า ซึ่งจะสามารถช่วยลูกน้อยของพวกเขาได้ พวกเขาไม่มีทางเลือกนอกจากต้องส่งเขาข้ามเวลาและลาจากกัน
เนื่องจากร่างกายโดนเชื้อไวรัสเล่นงานไปหนักหนาพอดู จนทำให้เนื้อเยื่อและองค์ประกอบบางอย่างไม่สามารถใช้การได้ วิทยาการอันสุดล้ำหน้าจึงช่วยชีวิตเขาไว้ด้วยการทำให้เขากลายเป็นคนกึ่งไซบอร์ค ก่อนที่ภายหลังเขาจะเดินทางย้อนเวลากลับมาเพื่อร่วมทีม X-Men ในที่สุด
เคเบิลได้พลังจิตมาจากแม่ แต่เขาไม่สามารถใช้งานมันได้อย่างเต็มที่เท่าไหร่ หากเขายังมีทักษะการต่อสู้อันสุดยอดอยู่ และเขาชอบใช้อาวุธล้ำสมัยจากโลกอนาคตเสมอ
ด้วยความที่ร่างกายของเขาเป็นกึ่งไซบอร์ค ทำให้เขาสามารถเชื่อมต่อตัวเองเข้ากับคอมพิวเตอร์เพื่อถ่ายทอดข้อมูลได้ด้วย ที่น่าทึ่งคือ เขาสามารถหายตัวข้ามกาลเวลาได้ด้วย
หลวงปู่กาหลง เตชวัณโณ
หลวงปู่กาหลง เดิมท่านเป็นชาวคลอง 7 ปทุมธานี เกิดเมื่อวันที่ 10 มกราคม พ.ศ. 2461 มีพี่น้องทั้งหมด 4 คน ท่านเป็นบุตรคนโต โดยก่อนที่หลวงปู่ท่านจะเกิด ก็ได้เกิดนิมิตขึ้นมาดังนี้ มีชายคนหนึ่งชื่อ "ลุงบาง" กำลังออกหาปลา อาชีพของเขาในตอนนั้น ในตอนนั้นเขากำลังอยู่ใกล้บริเวณบ้านของหลวงปู่ ตอนนั้นท่านยังไม่เกิด ตอนนั้นลุงบางได้เห็นลูกไฟลูกหนึ่งลอยมาหน้าบ้านของหลวงปู่ ทันใดนั้นดวงไฟนั้นก็ได้กลายเป็นฤๅษี กำลังจูงเด็กน้อยเข้าไปในบ้านหลวงปู่ เมื่อแกเห็นเป็นเช่นนั้น แกจึงได้ยกมือไหว้ด้วยความเลื่อมใส และได้ตั้งจิตอธิษฐานว่า ถ้าเด็กในบ้านนี้เกิดเป็นผู้ชาย แกจะเลิกจับปลาเด็ดขาด ต่อมา ผู้หญิงผู้ชายในบ้านนี้ก็ได้คลอดลูกออกมาเป็นลูกชาย ตั้งชื่อให้ว่า "กาหลง" หลังจากนั้นลุงบางก็ได้เลิกหาปลาตามที่เขาได้สัญญาไว้ ในชีวิตวัยเยาว์ หลวงปู่ท่านเป็นผู้ที่มีใจฝักใฝ่ต่อพระพุทธศาสนา ท่านชอบไหว้พระ หรือเมื่อพ่อแม่ของท่านชวนท่านไปวัด ท่านก็จะไปวัดกับพ่อแม่เป็นประจำ ท่านชอบนั่งสมาธิภาวนาอยู่เป็นประจำ ในปี พ.ศ. 2481 ตอนนั้น ท่านมีอายุครบ 20 ปี บริบูรณ์ ท่านได้เข้าอุปสมบทเป็นพระภิกษุ ณ วัดนาบุญ คลอง 7 จังหวัดปทุมธานี ในวันที่ท่านบวช ลุงบางก็ได้เล่านิมิตที่ลุงบางได้เก็บมานานถึง 20 ปี ให้หลวงปู่ฟัง และหลังจากหลวงปู่ท่านอุปสมบทแล้ว ลุงบางก็ทำหน้าที่เป็นโยมอุปัฏฐาก คอยดูแลหลวงปู่อย่างใกล้ชิด หลังจากอุปสมบท ท่านก็ได้บวชเรียนและจำพรรษาที่ วัดนาบุญ และร่ำเรียนวิทยาคมกับ หลวงพ่อเนียม และ หลวงพ่อซึ้ง ท่านทั้ง 2 นี้เป็นกพระเกจิอาจารย์ชื่อดังจากวัดนาบุญ จนท่านมีความชำนาญในการเข้ากรรมฐาน และวิชาอาคมต่างๆ ต่อมาในปี พ.ศ. 2505 ท่านได้ย้ายไปจำพรรษาอยู่ ณ วัดน้ำซับ หลวงปู่ท่านได้ทำนุบำรุงพระพุทธศาสนา ท่านได้สร้างโบสถ์หลายๆหลังขึ้นมาอีกมากมาย จากนั้น ท่านก็ได้ย้ายไปจำพรรษา ณ วัดเขาแหลม และเป็นเจ้าอาวาสวัดเขาแหลมในปี พ.ศ. 2513 
ท่านเคยไปปลุกเสกตามวัดต่างๆหลายต่อหลายวัดมีอยู่ครั้งหนึ่งที่ไปปลุกเสกร่วมกับ ลป.โต๊ะ หลังเสร็จพิธีการลป.โต๊ะถึงกับกล่าวและชี้มาที่ ลป.กาหลง หัยลพ.แช่มวัดนวลนรดิศและศิษย์ที่นั่งอยู่ฟังว่า "พระรูปนี้ชื่ออะไรอยู่วัดไหน ทำไมพลังอำนาจจิตถึงได้รุนแรงพิศดารแบบนี้ไม่เคยพบเห็นที่ไหนมาก่อน" หลวงปู่ท่านมีเขี้ยวแก้วอยู่ที่กลางเพดานปากเป็นของศักดิ์สิทธิ์ที่ติดตัวท่านมาแต่เกิด หลวงปู่บอกว่าของดีนี้เกิดขึ้นเองและจะมีก็แต่บุคคลที่พิเศษจริง เช่น ของพระพุทธเจ้าเป็นต้นที่มี ถ้าเป็นขององค์สมเด็จพระสัมมาสัมพุทธเจ้าก็เรียกว่า พระเขี้ยวแก้ว แต่ของหลวงปู่ท่านเรียกว่า เขี้ยวแก้ว ซึ่งเป็นของดีเฉพาะตัวเฉพาะบุคคลเวลาใครไปกราบท่านแล้วให้ท่านปลุกเสกของท่านก็มักจะเอามือล้วงไปในปากท่านแตะที่เขี้ยวแก้วของท่านแล้วนำมาคลึง ที่พระหรือ ของที่มาให้ท่านปลุกเสกเป็นการเพิ่มพลังพุทธคุณ ท่านมักกล่าวอยู่เสมอว่า "ของๆฉันตั้งใจทำมากับมือต่อไปจะมีค่ายิ่งกว่าทองคำจะหายากยิ่งกว่าเพชร" ฉันทำเครื่องรางของขลังทั้งสักทั้งเสกเพื่อคุ้มครองชีวิตคนมาตั้งแต่ปี 2485 แต่ไม่เคยประกาศให้ใครรู้มีแต่บอกต่อกันแบบปากต่อปาก เมื่อก่อนใครจะมาเอาของๆฉันไปบูชาต้องแบกปืนมาลองด้วยถ้าฉันไม่แน่จริงฉันคงสร้างโบสถ์ได้ไม่ถึง8หลังหรอก คือว่าเมื่อก่อนท่านย้ายวัดไปหลายวัดท่านสร้างโบสถ์เสร็จท่านก็ย้ายไปจำวัดอื่น แล้วก็สร้างโบสถ์อีกเป็นแบบอยู่หลายวัด 8หลังแล้วที่ท่านสร้างมา
ออลล์สเตตอะรีนา
ออลล์สเตตอะรีนา (; แต่เดิมชื่อ โรสมอนต์เฮอไรซัน) เป็นสนามที่ตั้งอยู่ที่หมู่บ้านโรสมอนต์ในรัฐอิลลินอยส์ สหรัฐอเมริกา เป็นสถานที่สำหรับจัดการแข่งขันกีฬาต่าง ๆ ใช้เป็นสนามเหย้าของทีมชิคาโกวุลฟส์ในอเมริกันฮอกกี้ลีก และชิคาโกสกายในลีกของสมาคมบาสเกตบอลหญิงแห่งชาติ (ดับเบิลยูเอ็นบีเอ) ออลล์สเตตอะรีนาเปิดทำการครั้งแรกเมื่อวันที่ 11 พฤษภาคม ค.ศ. 1980
ปลาบึก (สกุล)
ปลาบึก เป็นสกุลของปลาหนังน้ำจืด ในวงศ์ปลาสวาย (Pangasidae) ใช้ชื่อสกุลว่า "Pangasianodon" (/แพน-กา-เซีย-โน-ดอน/)
สกุลนี้ตั้งขึ้นโดย ปิแอร์ เชอวี ในปี ค.ศ. 1931 โดยแยกออกมาจากสกุล "Pangasius" ซึ่งเป็นสมาชิกส่วนใหญ่ในวงศ์นี้ แต่ได้กำหนดขึ้นมาคร่าว ๆ โดยไม่ได้กำหนดปลาที่เป็นชนิดต้นแบบ โดยศึกษาจากตัวอย่างปลาในพิพิธภัณฑ์ของประเทศกัมพูชา ต่อมา ฮิวจ์ แมคคอร์มิค สมิธ ได้มีการตรวจสอบ พบว่ารายงานของเชอวีได้คลาดเคลื่อนหลายประการ เช่น บันทึกไว้ว่า ปลาบึกตัวที่ใช้ในการศึกษายาวประมาณ 2 เมตร แต่ความจริงแล้วยาว 2.5 เมตร และที่ว่าปลาบึกไม่มีฟันก็อาจไม่ถูกต้อง เพราะปลาบึกตัวที่พบอาจเป็นปลาที่มีอายุมากฟันอาจหลุดไปแล้วก็ได้ และประการสุดท้ายได้บันทึกไว้ว่า ปลาบึกไม่มีหนวดที่คาง มีแต่หนวดที่ริมปากบน แต่ปลาบึกที่มีขนาดใหญ่นั้นหนวดที่คางอาจจะหดหายไปก็เป็นได้ ซึ่งต่อมา ในปี ค.ศ. 1983 จากการศึกษาลูกปลาบึกที่เพาะได้ พบว่าข้อโต้แย้งของสมิธที่มีต่อบันทึกของเชอวีนั้นถูกต้องทุกประการ เพราะลูกปลาบึกขนาดเล็กมีฟันที่ขากรรไกรบนและล่าง และมีหนวดที่ริมฝีปากบน 1 คู่ และคางอีก 4 คู่
ลักษณะสำคัญของสกุลปลาบึกนี้ คือ จมูกคู่หลังอยู่ใกล้กับจมูกคู่หน้า ครีบหลังมีก้านครีบเดี่ยวเป็นซี่แข็ง และมีก้านครีบแขนง 6-7 ก้าน ครีบท้องมีก้านครีบแขนง 8-9 ก้าน นัยน์ตาอยู่ระดับเดียวกับมุมปาก สำหรับปลาขนาดใหญ่ซี่กรองเหงือกจะหดหายไป
สามารถจำแนกปลาในสกุลนี้ได้เป็น 2 ชนิด เท่านั้น แต่ขณะที่บางข้อมูลจะจัดให้มีเพียงชนิดเดียวเท่านั้น
ปัจจุบัน ทางมหาวิทยาลัยแม่โจ้ ได้ทำการศึกษาวิจัยผสมข้ามพันธุ์ปลาสกุลนี้ เพื่อให้ได้ปลาสายพันธุ์ใหม่ที่ชื่อ "ปลาบึกสยาม" เพื่อผลทางการเกษตร ซึ่งปลาบึกสยามมีส่วนหัวที่เล็กและแบนกว่าปลาบึกปกติ แต่มีอันตราการเจริญเติบโตและการรอดตายสูง สามารถให้ผลผลิตได้เร็วกว่าปลาบึกถึง 5-10 ปี เนื้อปลามีความขาวอมชมพู เป็นที่ต้องการของตลาด ซึ่งทางมหาวิทยาลัยแม้โจ้จะได้ทำการพัฒนาสายพันธุ์เพื่อที่จะให้เกษตรกรทำการเลี้ยงต่อไปในเชิงพาณิชย์ และยังพัฒนาต่อไปเพื่อสกัดทำน้ำมันปลา ทดแทนการนำเข้าน้ำมันปลาจากต่างประเทศอีกด้วย
ช้างศรีลังกา
ช้างศรีลังกา (; ; ) เป็นช้างเอเชียชนิดย่อยชนิดหนึ่ง มีถิ่นกระจายพันธุ์เฉพาะบนเกาะซีลอน หรือประเทศศรีลังกาในปัจจุบันเท่านั้น
ช้างศรีลังกา ได้ถูกอนุกรมวิธานแยกออกจากช้างเอเชียชนิดอื่น ๆ โดยคาโรลัส ลินเนียส นักวิทยาศาสตร์ชาวสวีเดนเมื่อปี ค.ศ. 1758 โดยถือว่าเป็นชนิดต้นแบบของช้างเอเชียด้วย
ช้างศรีลังกา มีลักษณะรูปร่างที่ใหญ่โตกว่าช้างเอเชียชนิดอื่น ๆ มีผิวหนังสีคล้ำหรือสีดำ ขนาดใบหูใหญ่และมีสีกระจายมากบริเวณใบหู ใบหน้า งวงและลำตัว ตัวผู้หรือช้างพลายส่วนใหญ่จะเป็น ช้างสีดอ คือ ไม่มีงา มีแต่ขนายซึ่งเป็นงาขนาดเล็กโตประมาณเท่าข้อมือ (เส้นรอบวงประมาณ 15-20 เซนติเมตร) ยาวไม่พ้นปากหรืออาจยาวพ้นปากเพียงเล็กน้อย มีน้อยตัวที่มีงา ส่วนตัวเมียหรือช้างพังมีลักษณะเหมือนกับช้างเอเชียชนิดอื่น ๆ คือไม่มีงา มีแต่ขนายเท่านั้น
ช้างศรีลังกา มีความผูกพันกับมนุษย์เป็นอย่างมาก โดยชาวศรีลังกาเชื่อว่า ด้วยความที่เป็นสัตว์ใหญ่และมีผิวสีคล้ำ จึงเป็นสัญลักษณ์ของเมฆฝน ช้างศรีลังกาจึงใช้ในงานแห่เพื่อขอฝน โดยเฉพาะอย่างยิ่งในงานเทศกาลเอสสะลา เพราเฮรา (ඇසළ පෙරහර) หรืองานฉลองพระเขี้ยวแก้วของสมเด็จพระสัมมาสัมพุทธเจ้า ซึ่งเป็นเทศกาลแห่ไปตามท้องถนนที่ยิ่งใหญ่ของศรีลังกา ช้างศรีลังกาถือเป็นหลักของเทศกาลนี้ ช้างที่ถูกเลือกให้เป็นพาหนะและร่วมไปในขบวนเทศกาลนี้ จะเป็นช้างที่ถูกเลือกคัดสรรเป็นอย่างยิ่ง หากเป็นช้างพลายต้องเป็นช้างที่ไม่อยู่ในอาการตกมัน มี
อากัปกิริยาที่สงบเรียบร้อย เชื่อฟังคำสั่งของมนุษย์ ช้างตัวที่ถูกคัดเลือกจะได้รับการตรวจสภาพร่างกายและบำรุงให้มีความพร้อมจากสัตวแพทย์ และถูกพาไปกินอาหารที่หลังภูเขาอันเป็นแหล่งที่มีอาาหรช้างอุดมสมบูรณ์ ต่อจากนั้นจะถูกตกแต่งร่างกายด้วยสีสันต่าง ๆ รวมถึงผ้าหลากสี และหลอดไฟประดับตามส่วนต่าง ๆ เพื่อให้เกิดความประทับใจแก่ผู้พบเห็น โดยเฉพาะช้างตัวที่ต้องเป็นพาหนะในการอัญเชิญพระเขี้ยวแก้ว ซึ่งถือเป็นช้างประธาน โดยมีคติว่า แสงไฟและแสงสว่างจะเป็นสิ่งช่วยป้องกันพระเขี้ยวแก้วจากสิ่งชั่วร้ายที่มาคุกคามต่าง ๆ นานา
ช้างเอเชีย (สกุล)
ช้างเอเชีย หรือ ช้างยูเรเชีย () เป็นสกุลของสัตว์เลี้ยงลูกด้วยนมขนาดใหญ่ในอันดับ Proboscidea หรืออันดับช้าง ใช้ชื่อสกุลว่า "Elephas" (/อี-เล-ฟาส/) จัดอยู่ในวงศ์ Elephantidae
เชื่อว่า ช้างเอเชียถือกำเนิดขึ้นมาในทวีปแอฟริกา แต่ด้วยความไม่ทราบสาเหตุ เมื่อประมาณ 200,000 ปีที่แล้ว ก็ได้พากันอพยพหนีมาอยู่ทวีปเอเชียกันหมด จากนั้นช้างเอเชียที่ยังอยู่ในทวีปแอฟริกาก็ได้สูญพันธุ์ไปอย่างกระทันหัน ช้างเอเชียตัวสุดท้ายในทวีปแอฟริกาเชื่อว่าน่าจะตายไปเมื่อประมาณ 35,000 ปีที่แล้ว และจากการที่มีช้างเอเชียอาศัยอยู่ในทวีปแอฟริกา เป็นสาเหตุให้ประชากรช้างแอฟริกาแท้ ๆ ต้องแยกสายวิวัฒนาการกันจนกระทั่งมี 2 ชนิด อย่างในปัจจุบัน
และหลังจากที่ช้างเอเชียได้แยกสายวิวัฒนาการจากช้างแอฟริกาแล้ว แมมมอธซึ่งเป็นช้างที่สูญพันธุ์ไปแล้วอีกสกุลหนึ่งในยุคก่อนประวัติศาสตร์ก็ได้แยกสายวิวัฒนาการของตัวเองมาจากช้างเอเชีย จึงมีความเชื่อของนักวิทยาศาสตร์ว่า ช้างเอเชียตัวเมียสามารถที่จะผสมข้ามพันธุ์กับช้างแอฟริกาและแมมมอธได้
หรือมีสายสัมพันธ์กับสเตโกดอน ที่ได้อพยพมาจากไซบีเรียที่หนาวเย็นมาสู่ทางใต้ของทวีปเอเชียที่อากาศอบอุ่นกว่า เมื่อราว 20,000 ปีก่อน
ช้างเอเชีย ถือเป็นสัตว์จำพวกช้างเพียง 1 ใน 2 สกุลเท่านั้นที่ยังหลงเหลือมาจนถึงปัจจุบัน ซึ่งอีกสกุลที่เหลือนั้น คือ "Loxodonta" หรือช้างแอฟริกา ที่พบเฉพาะในทวีปแอฟริกาเท่านั้น
ปัจจุบัน ช้างในสกุลนี้เหลือเพียงแค่ชนิดเดียวเท่านั้น คือ ช้างเอเชีย ซึ่งแบ่งออกได้เป็น 4 ชนิดย่อย และก็มีอีกหลายชนิดและหลายชนิดย่อยที่ได้สูญพันธุ์ไปหมดแล้ว ทั้งหมดพบกระจายพันธุ์แต่ในทวีปเอเชีย ซึ่งในอดีตพบได้จนถึงภูมิภาคตะวันออกกลางและยูเรเชีย แต่ปัจจุบันพบได้เพียงอนุทวีปอินเดีย และเอเชียตะวันออกเฉียงใต้
ต่อมคาวเปอร์
Bulbourethral gland
หรือ ต่อมคาวเปอร์ () ตามชื่อของนักกายวิภาคชื่อว่า วิลเลียม คาวเปอร์
เป็นต่อมขับออก (exocrine gland) ในระบบสืบพันธุ์ของสัตว์เลี้ยงลูกด้วยนมตัวผู้มากมายหลายประเภท
เป็นต่อมที่มีกำเนิดเดียวกัน (homologous) กับต่อมบาร์โทลิน (Bartholin's gland) ในสัตว์ตัวเมีย
ต่อมนี้อยู่ที่ส่วนหลังด้านข้างของส่วนที่เป็นเยื่อบุท่อปัสสาวะที่โคนองคชาต (ดูรูป) 
อยู่ในระหว่างสองชั้นของ fascia of the urogenital diaphragm ใน deep perineal pouch
และปกคลุมด้วยใยกล้ามเนื้อหูรูดท่อปัสสาวะ (urethral sphincter) แนวขวาง
ต่อมนี้เป็นต่อมประกอบ tubulo-alveolar 
แต่ละข้างมีขนาดเท่ากับเม็ดถั่วลันเตาในมนุษย์
ในลิงชิมแปนซี จะมองไม่เห็นด้วยตาเปล่า แต่เห็นได้ด้วยกล้องจุลทรรศน์
ในหมูป่า ต่อมนี้อาจยาวถึง 18 ซ.ม. และมีเส้นผ่าศูนย์กลางถึง 5 ซ.ม.
ต่อมนี้ประกอบด้วยกลีบเล็ก ๆ ที่มัดเข้าด้วยกันด้วยเยื่อเส้นใย
แต่ละกลีบประกอบด้วยกระเปาะ (Acinus) หลายกระเปาะ
มีภายในบุด้วยเนื้อเยื่อบุผิว (epithelium)
ที่มีช่องเปิดออกไปเป็นท่อที่เชื่อมต่อกับท่อของกลีบอื่น ๆ รวมกันเป็นท่อสำหรับหลั่งออกท่อเดียว
ท่อหลั่งออกนี้ยาวประมาณ 2.5 ซ.ม. และมีช่องเปิดเข้าไปในท่อปัสสาวะที่โคนองคชาต
ต่อมนี้จะเล็กลงเรื่อย ๆ เมื่ออายุมากขึ้น
เมื่อเกิดอารมณ์ทางเพศ ต่อมแต่ละข้างจะผลิตน้ำเหนียว ๆ ใส ๆ มีรสเค็มที่รู้จักกันว่า น้ำหล่อลื่น (pre-ejaculate)
ซึ่งช่วยหล่อลื่นท่อปัสสาวะเพื่อเปิดทางแก่ตัวอสุจิ
โดยทำฤทธิ์กรดที่เกิดจากปัสสาวะในท่อปัสสาวะให้เป็นกลาง
และช่วยล้างปัสสาวะและสิ่งแปลกปลอมที่เหลืออยู่ออกไป
แม้ว่าน้ำหล่อลื่นจะไม่มีตัวอสุจิ แต่ก็เป็นไปได้ว่ามันอาจจะเก็บตกตัวอสุจิที่อยู่ในป่ององคชาต (bulb of penis) อันเป็นส่วนเหลือจากการหลั่งน้ำอสุจิครั้งสุดท้าย ๆ แล้วส่งตัวอสุจิออกก่อนที่จะเกิดการหลั่งน้ำอสุจิต่อไป
ต่อมคาวเปอร์ยังผลิตแอนติเจนเฉพาะต่อมลูกหมาก (prostate-specific antigen ตัวย่อ PSA)
และมะเร็งที่ต่อมคาวเปอร์อาจจะเพิ่มปริมาณ PSA ไปในระดับที่ทำให้สงสัยได้ว่าอาจมีมะเร็งต่อมลูกหมาก
สวิสซาล์ม
สวิสซาล์ม (; , , , ) เป็นเพลงชาติของสวิตเซอร์แลนด์. เรียบเรียงทำนองเมื่อ ค.ศ. 1841 โดย Alberich Zwyssig (1808–1854). เริ่มขับร้องในฐานะเพลงปลุกใจของชาติ. โดยสภาแห่งชาติ ตั้งแต่มีการใช้เพลงสวิสซาล์มเป็นเพลงชาติ. เนื่องมาจากสภาแห่งชาติได้มีการหารือว่าด้วยการเปลี่ยนแปลงเพลงชาติ. ระหว่าง ค.ศ. 1961 ถึง ค.ศ. 1981 ได้ใช้เพลงชาติฉบับอื่นที่ชื่อว่า ("When You Call, My Country", ภาษาฝรั่งเศส ; ภาษาอิตาลี , ภาษาโรมานช์ ) ประพันธ์บทร้องโดย Johann Rudolf Wyss (1743–1818) ซึ่งขับร้องในท่วงทำนองของเพลง "ก็อดเซฟเดอะควีน" ใช้จนถึงวันที่ 1 เมษายน ค.ศ. 1981, สวิสซาล์มได้รับรองสถานะให้เป็นเพลงชาติฐานะตามกฎหมาย. ในปี ค.ศ. 2013 สภาแห่งสมาพันธรัฐมีแนวความคิดในการเปลี่ยนแปลงเพลงชาติ.
สวิสซาล์ม ฉบับทางการมีอยู่ทั้งสิ้น 4 บท, ปกตินิยมขับร้องเฉพาะบทที่ 1 (ในภาษาเยอรมัน). ส่วนเนื้อร้องที่เหลืออีก 3 บท จะขับร้องเป็นบางโอกาส โดยได้มีการแปลบทร้องในภาษาราชการทั้ง 3 ภาษา.
หม่อมเจ้าวัตนานุวัฒน์ วัฒนวงศ์
พันโท หม่อมเจ้าวัฒนานุวัฒน์ วัฒนวงศ์ (7 มีนาคม พ.ศ. 2464 - 22 กรกฎาคม พ.ศ. 2547) เป็นพระโอรสในพระเจ้าบรมวงศ์เธอ พระองค์เจ้าวัฒนานุวงศ์ กรมขุนมรุพงศ์สิริพัฒน์กับหม่อมนุ่ม วัฒนวงศ์ ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าวัฒนานุวัฒน์ วัฒนวงศ์ ประสูติเมื่อ 7 มีนาคม พ.ศ. 2464 ทรงมีพระเชษฐาร่วมพระมารดา 1 พระองค์ คือ
และมีพระเชษฐาและพระเชษฐภคินีต่างมารดา 5 พระองค์
เมื่อพ.ศ. 2474 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาได้เข้ารับราชการเป็นทหาร มียศสูงสุดที่ พันโท
หม่อมเจ้าวัฒนานุวัฒน์ วัฒนวงศ์ สิ้นชีพิตักษัยเมื่อ 22 กรกฎาคม พ.ศ. 2547 พระชันษา 83 ปี พระราชทานเพลิงศพ ณ วัดเทพศิรินทราวาส วันที่ 19 ธันวาคม พ.ศ. 2547
พระนิรันตราย
พระนิรันตราย เป็นพระพุทธรูปโบราณอีกองค์หนึ่งของไทยเป็นพระพุทธรูปสององค์ซ้อนกัน ปัจจุบันประดิษฐานอยู่ที่หอพระสุราลัยพิมาน พระบรมมหาราชวัง
พระนิรันตราย เป็นพระพุทธรูปโบราณสององค์ซ้อนกัน
องค์ใน ในตำนานพระพุทธรูปสำคัญ พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่า เป็นพระพุทธรูปที่กำนันอินและนายยังบุตรชาย ขุดพบเมื่อปีมะโรง พ.ศ. 2399 ที่ชายป่าแขวงเมืองปราจีนบุรี ห่างจากดงศรีมหาโพธิ์ประมาณสามเส้น (ปัจจุบันคือโบราณสถานหมายเลข ๓ ซึ่งเรียกว่าเนินภูเขาทองในเขตโบราณสถานศรีมโหสถ) ในขณะที่กำลังขุดมันนกกันอยู่ โดยก่อนหน้านั้น ฝันว่าจับช้างเผือกได้เป็นพระพุทธรูปหล่อด้วยทองคำเนื้อหก น้ำหนักเจ็ดตำลึงสิบเอ็ดสลึง พุทธศิลปะแบบทวารวดี จึงให้พระเกรียงไกรกระบวนยุทธ์ ปลัดเมืองฉะเชิงเทรา พาเข้ามา ณ กรุงเทพฯ เพื่อนำขึ้นทูลเกล้าฯ ถวายพระบาทสมเด็จพระจอมเกล้าเจ้าอยู่หัว รัชกาลที่ 4 ในวันพระฤกษ์เฉลิมพระราชมณเฑียรสีตลาภิรมย์
แต่ใน ร่างสารตราเมืองฉะเชิงเทรา ซึ่งเป็นเอกสารชั้นต้น เมื่อปี 2399 กล่าวว่า นายปัน กับ นายอิน สองพ่อลูก ไปขุดร่อนทองที่ดงศรีมหาโพธิ์แล้วเจอพระทองคำ และได้นำไปให้พระเกรียงไกรกระบวนยุทธ ปลัดเมืองฉะเชิงเทรา พระเกรียงไกรกระบวนยุทธ์จึงบอกกรมการและพระยาวิเศษฤๅไชยเจ้าเมืองฉะเชิงเทรา กรมการเมืองฉะเชิงเทราทั้งหลายจึงพร้อมใจกันทูลเกล้าฯถวาย พระบาทสมเด็จพระจอมเกล้าเจ้าอยู่หัว จากนั้นพระองค์ก็ได้สอบถามที่ไปที่มาและได้พระราชทานเงินตรากับกรมการเมือง และพ่อลูกไปแบ่งกัน จึงสันนิฐานน่าจะเป็นตามที่ร่างสารตราเมืองฉะเชิงเทรากล่าวไว้มากกว่า
ภายหลัง โปรดเกล้าฯ ให้เชิญมาประดิษฐานที่หอเสถียรธรรมปริต หลังจากนั้นได้มีขโมยมาขโมยของ ซึ่งขโมยหยิบพระกริ่งทองคำไป แต่พระทองคำองค์นี้ ขโมยไม่หยิบไปด้วย เรื่องทราบถึงพระบาทสมเด็จพระจอมเกล้าเจ้าอยู่หัว จึงพระราชทานนามใหม่ให้ว่า "พระนิรันตราย" และโปรดเกล้าฯ ให้ หล่อองค์ใหม่ครอบองค์เดิมมาจนถึงทุกวันนี้
องค์นอก พระพุทธรูปนั่งขัดสมาธิเพชรต้องตามพุทธลักษณะหน้าตักห้านิ้วกึ่ง หล่อด้วยทองคำ สวมครอบพระพุทธรูปนิรันตรายไว้อีกชั้นหนึ่งไม่มีซุ้มเรือนแก้วเป็นพุ่มพระมหาโพธิ์อยู่เบื้องหลัง
พระบาทสมเด็จพระจอมเกล้าเจ้าอยู่หัว โปรดให้อัญเชิญพระนิรันตรายทองคำประดิษฐานในพระแท่นมณฑลในพระราชพิธีต่าง ๆ เช่น พระราชพิธีสัมพัจฉรฉินท์ ( ทำบุญตรุษ ) พระราชพิธีสงกรานต์ ปัจจุบัน เจ้าพนักงานภูษามาลายังรักษาแบบแผนโบราณราชประเพณีโดยอัญเชิญพระนิรันตรายไปตั้งในพระราชพิธีสำคัญ เช่น ในการบำเพ็ญพระราชกุศลวันเฉลิมพระชนมพรรษา และการพระราชกุศลที่ทรงพระกรุณาโปรดเกล้าฯ ให้จัด ณ พระที่นั่งไพศาลทักษิณ เป็นต้น
พระนิรันตรายประดิษฐานอยู่ที่หอพระสุราลัยพิมาน หมู่พระมหามณเฑียร พระบรมมหาราชวัง
ปลาช่อนแอฟริกา (สกุล)
ปลาช่อนแอฟริกา () เป็นชื่อสกุลของปลาน้ำจืดจำพวกหนึ่ง ในวงศ์ปลาช่อน (Channidae) ใช้ชื่อสกุลว่า "Parachanna" (/พา-รา-ชาน-นา/)
มีรูปร่างคล้ายคลึงกับปลาในสกุล "Channa" ที่พบในทวีปเอเชีย แต่ทว่าปลาในสกุลนี้จะมีขนาดลำตัวที่เล็กกว่า มีส่วนหัวที่เล็กและแบน และมีลายที่ลำตัวคล้ายลายไม้แบบเดียวกับ ปลากระสง ("C. lucius") ที่อยู่ในสกุล "Channa"
พบทั้งหมด 3 ชนิด โดยพบในตอนกลางและตอนตะวันตกของทวีปแอฟริกา ได้แก่ใช้บริโภคกันในท้องถิ่น และมีการเลี้ยงเป็นปลาสวยงาม โดยส่งออกไปขายยังต่างประเทศ